《嘉兴缪同知号菊陂因赋》
元代·成廷圭

杰哉霜下转精神，一色中黄不染尘。老圃看花迎宰相，秋潭分水候仙人。

千年东里归何早，九日南陂赏□□。在昔神农书上药，至今医国慰斯民。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。